स्वदेशी जागरण मंच चाइनीज सामान का बहिष्कार करेगा
हिसार | केंद्रसरकार मेक इन इंडिया के स्थान पर मेड बाई इंडिया को प्रोत्साहन दे। स्वदेशी जागरण मंच चाइनीज सामान के बहिष्कार के लिए व्यापक जनजागरण करेगा, ताकि देश के लघु कुटीर उद्योगों को प्रोत्साहित किया जा सके। इसके लिए पूरे देश में व्यापक जनजागरण चलेगा। स्वदेशी जागरण मंच राष्ट्रीय कार्यकारिणी के सदस्य संजय सूरा ने बताया कि आम लोगों के बीच जाकर स्वदेशी का प्रचार करेंगे। उन्होंने आह्वान किया कि देश के इलेक्ट्राॅनिक्स सेमीकंडक्टर उद्योग, सौर ऊर्जा संयंत्र उद्योग, सूचना प्रौद्योगिकी उद्योग से लेकर वस्त्रोद्योग पर्यन्त सभी उद्योगों के क्षेत्र में कार्य करने वाले उद्यम संगठित होकर मेड बाई इंडिया उत्पाद ब्रांड को विकसित करें। सूरा ने बताया कि गत दिवस स्वदेशी जागरण मंच की ओर से जोधपुर में राष्ट्रीय कार्यकारिणी की बैठक की गई थी। इसमें पर्यावरण प्राकृतिक संसाधनों पर विस्तार से चर्चा कर प्रस्ताव लाया गया। प्रस्ताव में जैविक खेती, पशुपालन को प्रोत्साहित करने, वृक्षारोपण, वन-जीव जंतुओं की सुरक्षा आदि पर सरकार को अधिक प्रोत्साहित करने की मांग की गई। सम्मेलन में पूरे देश से 1500 प्रतिनिधियों ने भाग लिया, इसमें हरियाणा के 60 प्रतिनिधि थे। सम्मेलन में चरखी दादरी के विजय वत्स को स्वदेशी जागरण मंच हरियाणा का संयोजक हिसार के संजय सूरा को राष्ट्रीय कार्यकारिणी का सदस्य मनोनीत किया गया।
hin_Deva hin_Deva